CELEX: 62011TN0551
Language: da
Date: 2011-10-19 00:00:00
Title: Sag T-551/11: Sag anlagt den 19. oktober 2011 — BSI mod Rådet

17.12.2011   
            
            
               DA
            
            
               Den Europæiske Unions Tidende
            
            
               C 370/28
            
         Sag anlagt den 19. oktober 2011 — BSI mod Rådet
   (Sag T-551/11)
   2011/C 370/46
   Processprog: italiensk
   
      Parter
   
   
      Sagsøger: Brugola Service International Srl (BSI) (Cassano Magnago, Italien) (ved advokaterne S. Baratti og M. Farneti)
   
      Sagsøgt: Rådet for den Europæiske Union
   
      Sagsøgerens påstande
   
   
               —
            
            
               Rådets gennemførelsesforordning (EU) nr. 723/2011 af 18. juli 2011 om udvidelse af den endelige antidumpingtold, der er indført ved Rådets forordning (EF) nr. 91/2009 på importen af visse skruer, bolte, møtrikker og lignende varer af jern og stål med oprindelse i Folkerepublikken Kina, til også at omfatte importen af visse skruer, bolte, møtrikker og lignende varer af jern og stål afsendt fra Malaysia, uanset om varen er angivet med oprindelse i Malaysia eller ej (EUT L 194, s. 6) annulleres.
            
         
               —
            
            
               Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343, s. 51) erklæres uanvendelig i medfør af artikel 277 TEUF.
            
         
               —
            
            
               Rådets forordning (EF) nr. 91/2009 af 26. januar 2009 om indførelse af en endelig antidumpingtold på importen af visse skruer, bolte, møtrikker og lignende varer af jern eller stål med oprindelse i Folkerepublikken Kina (EUT L 29, s. 1) erklæres uanvendelig i medfør af artikel 277 TEUF.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har til støtte for sit søgsmål nedlagt påstand om annullation af gennemførelsesforordning (EU) nr. 723/2011 i henhold til artikel 263 TEUF, for så vidt som den retligt og logisk er støttet på forordning (EF) nr. 1225/2009 og på forordning (EF) nr. 91/2009, hvis uanvendelighed er gjort gældende af følgende grunde:
   
               1)
            
            
               Første anbringende vedrører ulovligheden af forordning (EF) nr. 1225/2009 og følgelig af forordning (EF) nr. 91/2009 som følge af tilsidesættelse af lovgivning, og af artikel 6, stk. 10 og artikel 9, stk. 2, i WTO’s antidumpingaftale, for så vidt som den på nationalt niveau pålægger de leverandører, der er etableret i lande uden markedsøkonomi, en told, som ikke opfylder kravene i artikel 9, stk. 5, i forordning (EF) nr. 1225/2009.
            
         
               2)
            
            
               Andet anbringende vedrører ulovlighed af forordning (EF) nr. 91/2009 som følge af utilstrækkelig begrundelse og et åbenbart urigtigt skøn, idet Kommissionen med urette undergav tildeling af individuel behandling af godtgørelse fra de kinesiske producenters side overholdelse af betingelserne i artikel 9, stk. 5, i forordning (EF) nr. 1225/2009 i strid med artikel 6, stk. 10, og artikel 9, stk. 2, i WTO’s antidumpingaftale.
            
         
               3)
            
            
               Tredje anbringende vedrører ulovligheden af den fortolkning, der foretages i forordning (EF) nr. 91/2009 af begrebet »væsentlig del« af Fællesskabets industri i henhold til artikel 4, stk. 1, i forordning (EF) nr. 1225/2009, som følge af tilsidesættelse af lovgivningen, for så vidt som den er i strid med artikel 4, stk. 1 og 3, i WTO’s antidumpingaftale samt som følge af et åbenbart urigtigt skøn.
            
         
               4)
            
            
               Fjerde anbringende vedrører ulovligheden af forordning (EF) nr. 91/2009 som følge af tilsidesættelse af lovgivning og af artikel 2, stk. 40, artikel 6, stk. 2 og 4 og af WTO’s antidumpingaftale samt af artikel 2, stk. 10, artikel 6, stk. 8, artikel 20, stk. 2 og 4 i forordning (EF) nr. 1225/2009 samt som følge af et åbenbart urigtigt skøn, idet Kommissionen fastlagde en dumpingmargen på grundlag af en uhensigtsmæssig sammenligning af den normale værdi og eksportprisen uden rettidigt at meddele producenterne i Folkerepublikken Kina de nødvendige oplysninger til sikring af udøvelsen af deres ret til forsvar.
            
         
               5)
            
            
               Sagsøgeren har endvidere påberåbt sig ulovligheden af gennemførelsesforordning (EU) nr. 723/2011, for så vidt som den er karakteriseret ved utilstrækkelig sagsoplysning og begrundelse, idet Kommissionen ikke leverede oplysninger vedrørende værdien af de gennemsnitlige priser for eksporten, varerne og de varemæssige kategorier på grundlag af hvilken den normale værdi blev fastsat og den herved beregnede dumpingmargen.